CELEX: 32018R1932
Language: et
Date: 2018-12-10 00:00:00
Title: Nõukogu määrus (EL) 2018/1932, 10. detsember 2018, millega tunnistatakse kehtetuks määrus (EL) nr 667/2010, mis käsitleb teatavaid piiravaid meetmeid Eritrea suhtes

11.12.2018   
               
               
                  ET
               
               
                  Euroopa Liidu Teataja
               
               
                  L 314/8
               
            
         NÕUKOGU MÄÄRUS (EL) 2018/1932,
         10. detsember 2018,
         millega tunnistatakse kehtetuks määrus (EL) nr 667/2010, mis käsitleb teatavaid piiravaid meetmeid Eritrea suhtes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 10. detsembri 2018. aasta otsust (ÜVJP) 2018/1944, millega tunnistatakse kehtetuks otsus 2010/127/ÜVJP, mis käsitleb Eritrea vastu suunatud piiravaid meetmeid (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
         ning arvestades järgmist:
         
                     (1)
                  
                  
                     Ühinenud Rahvaste Organisatsiooni Julgeolekunõukogu (edaspidi „ÜRO Julgeolekunõukogu“) võttis 23. detsembril 2009 vastu resolutsiooni 1907 (2009), millega kehtestatakse Eritrea suhtes piiravad meetmed, mis hõlmavad keeldu müüa ja tarnida relvi ja nendega seotud materjale Eritreast ja Eritreasse.
                  
               
                     (2)
                  
                  
                     Nõukogu määrusega (EL) nr 667/2010 (2) jõustatakse meetmed, mis on sätestatud nõukogu otsuses 2010/127/ÜVJP, (3) mis on vastu võetud kooskõlas ÜRO Julgeolekunõukogu resolutsiooniga 1907 (2009).
                  
               
                     (3)
                  
                  
                     ÜRO Julgeolekunõukogu võttis 14. novembril 2018 vastu resolutsiooni 2444 (2018), millega lõpetati viivitamatult kõik ÜRO piiravad meetmed Eritrea vastu.
                  
               
                     (4)
                  
                  
                     Nõukogu võttis 10. detsembril 2018 vastu otsuse (ÜVJP) 2018/1944, millega tunnistatakse otsus 2010/127/ÜVJP kehtetuks.
                  
               
                     (5)
                  
                  
                     Kõnealused meetmed kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikides liikmesriikides kohaldatakse nimetatud meetmeid ühetaoliselt.
                  
               
                     (6)
                  
                  
                     Määrus (EL) nr 667/2010 tuleks seetõttu kehtetuks tunnistada,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrus (EL) nr 667/2010 tunnistatakse kehtetuks.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. detsember 2018
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Vt käesoleva Euroopa Liidu Teataja lk 60.
         
            (2)  Nõukogu 26. juuli 2010. aasta määrus (EL) nr 667/2010, mis käsitleb teatavaid piiravaid meetmeid Eritrea suhtes (ELT L 195, 27.7.2010, lk 16).
         
            (3)  Nõukogu 1. märtsi 2010. aasta otsus 2010/127/ÜVJP, mis käsitleb Eritrea vastu suunatud piiravaid meetmeid (ELT L 51, 2.3.2010, lk 19).